שינוי שמות רחובות בהם שוכנות נציגויות דיפלומטיות

שמות רחובות בהם שוכנות נציגויות דיפלומטיות שונו מתוך הבעת מסר למדינה השולחת. בדרך כלל שינוי שמות נעשה על ידי העירייה המקומית, ואינו תלוי בממשל, אך בקונגרס האמריקאי הועלו מספר הצעות לשינוי שם הרחוב בו שוכנת שגרירות סין בוושינגטון, שלא עברו.

 שינויים 
אלבניה
 הרחוב בבירת אלבניה, טירנה, בו שכנו השגרירויות הזרות של רוסיה, אוקראינה, סרביה וקוסובו שונה ל"רחוב אוקראינה החופשית" (Rruga Ukraina e Lirë) ב-7 במרץ 2022, בעקבות לפלישת רוסיה לאוקראינה.Romina Kuko Deputy Minister of Interior - Government of Albania, Twitter, 2022-03-07

איראן
 בשנת 1981, שדרת צ'רצ'יל הסמוכה לשגרירות בריטניה בטהרן שונתה לשדרת בובי סנדס כדי להנציח פוליטיקאי צפון-אירי וחבר בצבא האירי הרפובליקני הזמני שמת בשביתת רעב ב-1981 בזמן כלוא.
 איראן – שינתה את שם הרחוב בו שכנה שגרירות ישראל בטהראן, טרם המהפכה האסלאמית-איראנית בשלהי שנות ה-70 – לרחוב פלסטין (איראן).
 בתחילת שנות ה-80 שינתה איראן את שם הרחוב שבו מוקמה שגרירות מצרים בטהראן לשם המתנקש שרצח את נשיא מצרים אנואר סאדאת, ח'אלד אסלאמבולי שהיה מפעילי הג'יהאד האסלאמי-המצרי. הדבר קרה בעקבות ניתוק היחסים הדיפלומטיים בין איראן לבין מצרים – אם כי עם חידושם של יחסי איראן-מצרים, שונה שם הרחוב שנית ל"רחוב האינתיפאדה הפלסטינית".

הממלכה המאוחדת
 בשנת 1986 שינתה עיריית גלאזגו שבסקוטלנד את שם הרחוב הצמוד לקונסוליה הדרום-אפריקאית לרחוב נלסון מנדלה כהכרה בפעיל נגד האפרטהייד שנכלא באותה עת על ידי ממשלת דרום-אפריקה.
 בפברואר 2023 החליטה מועצת עיריית וסטמינסטר שבאנגליה לציין את יום השנה הראשון לפלישת רוסיה לאוקראינה על ידי שינוי שם קטע ברחוב בייזווטר ל"רחוב קייב" (על שם בירת אוקראינה); הקטע נמצא במרחק קצר משגרירות רוסיה.

ארצות הברית
 במהלך שנות ה-80, שונה שם הגוש מול מעונו של שגריר ברית המועצות בוושינגטון די. סי. לכיכר אנדריי סחרוב כסוג של מחאה נגד המעצר והמעצר של סחרוב ב-1980.Washington's Sakharov Plaza: A Message to Russia, Toledo Blade, 27 August 1984. Retrieved May 2013
 בשנת 2018 שינתה מועצת העיר וושינגטון די.סי. את שמו של הרחוב בו שוכנת שגרירות רוסיה לרחוב בוריס נמצוב על שם מבקר של ממשלת רוסיה שנרצח בשנת 2015.
 בשנת 2021, מועצת העיר וושינגטון די. סי. שינתה את שמו של הרחוב מחוץ לשגרירות ערב הסעודית על שם ג'מאל ח'אשוקג'י.

גואטמלה
 נכון ל-2018, מעל ל-30 ערים בגואטמלה קראו לרחובות ולכיכרות בהם בשם המחווה "ירושלים בירת ישראל".
לטביה
 לאחר פלישת רוסיה לאוקראינה, ב-10 במרץ 2022 שינתה מועצת העיר ריגה את שמו של קטע של אנטונייאס איילה, שבו נמצאת השגרירות הרוסית, לרחוב עצמאות אוקראינה.

טורקיה
 בשנת 2018, מועצת עיריית אנקרה שינתה פעמיים את כתובת הרחוב של הבניין החדש של שגרירות ארצות הברית באנקרה, תחילה ל"רחוב ענף זית" בפברואר, ולאחר מכן ל"שדרת מלקולם אקס" באוקטובר.

ליטא
 הכביש ללא שם בו ממוקמת שגרירות רוסיה בווילנה, קיבל את השם רחוב גיבורי אוקראינה בתחילת מרץ 2022 בתגובה לפלישת רוסיה לאוקראינהLithuanian capital to change Russian embassy address to Heroes of Ukraine street, Reuters, 2022-03-03.

 מצרים 
 מצרים שינתה את שם הרחוב בו שוכנת שגרירות ישראל בקהיר לרחוב מוחמד א-דורה.

נורווגיה
 רובע פרוגנר בעיר הבירה הנורווגית אוסלו הצביע ב-8 במרץ 2022 לשנות את הכתובת הרשמית של שגרירות רוסיה ל"כיכר אוקראינה", בתגובה נגד פלישה הרוסית לאוקראינה.

ערב הסעודית
 בשנת 1948 החלו היחסים הדיפלומטיים בין ארצות הברית לערב הסעודית, כשהנציגות הדיפלומטית האמריקנית הראשונה בסעודיה הייתה ממוקמת בעיר הבירה הסעודית, ג'דה. בתגובה כנגד תמיכת ארצות הברית בישראל, שונה שם הרחוב ל"רחוב פלסטין" (בערבית: شارع فلسطين).

צ'כיה
 בפברואר 2020 שונה שמה של הכיכר מול שגרירות רוסיה בפראג לכיכר בוריס נמצוב (náměstí Borise Němcova) על שם מבקר של ממשלת רוסיה שנרצח ב-2015. לאחר שינוי השם, עברה השגרירות להשתמש בכתובת דואר המתייחסת לכניסה אחרת לבניין.
 באפריל 2022, שונה שם חלק מהרחוב ששימש את שגרירות רוסיה בפראג לרחוב גיבורי אוקראינה (Ukrajinských hrdinů), בתגובה לפלישת רוסיה לאוקראינה. גשר שלא היה לו שם בעבר מעל מסילת רכבת נקרא גשר סקקון (Skakunův most) על שם ויטלי סקקון.

רוסיה
 בשנת 2022, הכיכר מול שגרירות ארצות הברית נקרא על שם הרפובליקה העממית של דונייצק, שמשתמשת בקואורדינטות הגאוגרפיות לסמן את כתובתה.
 השטח מול שגרירות בריטניה, נקרא על שם הרפובליקה העממית של לוהנסק; השגרירות סירבה להשתמש בכתובת החדשה.

הערות שוליים

קטגוריה:דיפלומטיה
קטגוריה:נציגויות דיפלומטיות
קטגוריה:שמות